去海港城之前, 落左佐敦去幫襯一直以嚟都幫襯開既添記, 幫襯左佢已經六年了, 每一次都俾佢個法式三文治既香味同美味深深咁吸引住, 有幾好食? 等我話你知啦, 首先個包係即焗, 每次都見老闆噴上一些水跟住放入一個大爐度焗五分鐘, 焗完既麵包都會好脆, 好好味, 其次係啲麵包餡, 有扎肉, 肥豬肉, 肉醬, 紅蘿蔔絲, 蕃茄, 好豐富, 再加上胡椒粉, 美極醬, 真係好食到不得了!每次我都會買一個細法包, 因為我一個人食, 份量就啱啱好了